बेइज्जती करने पर भाजपा नेता पर चलाई थी गोली
वारदात को अंजाम देने के लिए 30 हजार में पटना से पिस्टल मंगाई थी
क्राइमरिपोर्टर | जमशेदपुर
सोनारीमें भाजपा नेता अशोक सिंह उर्फ राघव द्वारा सरेआम बेइज्जत करने और पैर पकड़ कर माफी मंगवाने के कारण ही जाहिरा कॉलोनी निवासी संतोष ठाकुर ने उसे गोली मारी। इसके बाद किसी के बहकावे में आकर संतोष ने खूंटाडीह में शंभू सरदार पर फायरिंग की थी।
शुक्रवार को मामले का खुलासा करते हुए सिटी एसपी प्रशांत आनंद ने बताया- संतोष ठाकुर ने एक मामले में राघव को थाना में पैरवी करने के लिए कहा था, लेकिन राघव ने उसकी बेइज्जती कर दी। इसके बाद उसने राघव को मारने की कसम खाई। हथियार के लिए उसने साथी विकास सिंह उर्फ हेते से संपर्क किया। हेते ने संतोष को टिमटिम के पास भेजा। टिमटिम ने उसे 30 हजार रुपए में पटना से पिस्टल लाकर देने की बात कही। इसके बाद संतोष ठाकुर ने 17 हजार और राजकुमार ने 13 हजार रुपए जुगाड़ कर टिमटिम को दिया। हथियार मिलने के बाद संतोष राघव की निगरानी करने लगा। इस दौरान पता चला कि राघव प्रत्येक मंगलवार शनिवार को राममंदिर (सोनारी) जाता है। 21 जनवरी को शाम 6 बजे से संतोष ठाकुर राममंदिर के पास राघव का इंतजार करने लगा। राघव मंदिर से निकल कर स्कूटी स्टार्ट करने लगा, तभी संतोष ने उस पर दो गोली चला दी और भाग निकला। लेकिन राघव बच गया।
12दिन बाद फिर फायरिंग
हेतेने दोनों को 2 फरवरी को अपने पास बुलाया। उसने खूंटाडीह निवासी शंभू सरदार को गोली मारने की बात कही। हेते ने मोची उर्फ मोची के साथ बाइक पर संतोष को काम के लिए भेजा। वायरलेस कॉलोनी के पास संतोष ने शंभू सरदार पर गोली चलाई, लेकिन वह बच गया। इसके बाद संतोष और राजकुमार पुलिस की गिरफ्त से बचने के लिए भागते फिर रहे थे।
hin_Deva hin_Deva bho_Deva hin_Deva hin_Deva bho_Deva hin_Deva